UEFA Champions League finalen 2017
UEFA Champions League finalen 2017 var en fodboldkamp, der blev spillet 3. juni 2017. Kampen blev afviklet foran 65.842 tilskuere på Millennium Stadium i Cardiff, og skulle finde vinderen af UEFA Champions League 2016-17. Den var afslutningen på den 62. sæson i Europas største klubturnering for hold arrangeret af UEFA, og den 25. finale siden turneringen skiftede navn fra Europacuppen for Mesterhold til UEFA Champions League.